**รายงานการประชุมสำนักงานพัฒนาชุมชนอำเภอนครไทย**

ครั้งที่ 5 /๒๕๕9

**วันที่ 10 พฤษภาคม ๒๕๕9 เวลา 10.00 น.**

**ณ ห้องประชุมสำนักพัฒนาชุมชน อำเภอนครไทย**

ผู้เข้าร่วมประชุม

|  |  |  |  |
| --- | --- | --- | --- |
| ลำดับ | รายชื่อ | ตำแหน่ง | ลายมือชื่อ |
| 1 | จ.ส.ต. อนันท์ สามภักดี | นักวิชาการพัฒนาชุมชนชำนาญการ  (รักษาราชการแทน) |  |
| 2 | นาย สาคร แก้วบัวรมย์ | นักวิชาการพัฒนาชุมชนชำนาญการ |  |
| 3 | นาย ณัฐฑาวุฒิ ศรีขำมี | นักวิชาการพัฒนาชุมชนชำนาญการ |  |
| 4 | นาย กิตติชัย เชื้อหมอ | นักวิชาการพัฒนาชุมชนปฏิบัติการ |  |
| 5 | นาย สุชาติ ลีหกุล | นักวิชาการพัฒนาชุมชนปฏิบัติการ |  |
| 6 | นาย อภิชัย สุภา | นักวิชาการพัฒนาชุมชนปฏิบัติการ |  |
| 7 | นาย ชญาน์วัต ผิวผ่อง | อาสาพัฒนา(อสพ.) |  |

เริ่มประชุมเวลา 10.00 น.

**ระเบียบวาระที่ ๑ เรื่องประธานแจ้งให้ที่ประชุมทราบ**

๑.๑ แนะนำข้าราชการที่ย้ายมาใหม่และบรรจุใหม่

กรมฯ ได้มีคำสั่งย้ายข้าราชการและบรรจุแต่งตั้งผู้สอบแข่งขันได้ มาปฏิบัติหน้าที่ราชการ สังกัดสำนักงานพัฒนาชุมชนจังหวัดพิษณุโลก ดังนี้

1) นายพยุงศักดิ์ อินดนตรี พัฒนาการอำเภอพิชัย จังหวัดอุตรดิตถ์ ย้ายมาดำรงตำแหน่งพัฒนาการอำเภอวังทอง

2) ว่าที่ ร.ต.สุนิมิต ชุ่มพงษ์ พัฒนาการอำเภอนครไทย ย้ายมาดำรงตำแหน่ง หัวหน้ากลุ่มงานยุทธศาสตร์การพัฒนาชุมชน

3) นายพงศ์ระวี ลำมะศักดิ์ บรรจุและแต่งตั้งให้ดำรงตำแหน่งนักวิชาการพัฒนาชุมชนปฏิบัติการ สำนักงานพัฒนาชุมชนอำเภอบางระกำ

4) นายณัฐฐพงษ์ ประพงษ์ภัฒน์ บรรจุและแต่งตั้งให้ดำรงตำแหน่งนักวิชาการพัฒนาชุมชนปฏิบัติการ สำนักงานพัฒนาชุมชนอำเภอพรหมพิราม

5) นางสาวเสาวรัตน์ สุเดชมาก ย้ายมาจากจังหวัดอ่างทอง มาดำรงตำแหน่งนักวิชาการพัฒนาชุมชนปฏิบัติการ สำนักงานพัฒนาชุมชนอำเภอชาติตระการ

มติที่ประชุม รับทราบ

1.2 สมเด็จพระเทพรัตนราชสุดาสยามบรมราชกุมารี จะเสด็จเยี่ยมโรงเรียนตำรวจตระเวนชายแดน บ้านโป่งสอ ตำบลน้ำกุ่ม อำเภอนครไทย ในวันที่ 7 มิถุนายน 2559 โดยจะมีการประเตรียมความพร้อมในวันที่ 17 พฤษภาคม 2559

มติที่ประชุม รับทราบ

**ระเบียบวาระที่ ๒ รับรองรายงานการประชุม ครั้งที่ 4/๒๕๕9 วันที่ 7 เมษายน 2559**

มติที่ประชุม รับรองรายงานการประชุม ครั้งที่ 3/๒๕๕9 วันที่ 7 เมษายน 2559

**ระเบียบวาระที่ ๓ เรื่องสืบเนื่องจากการประชุมจังหวัดฯ วันที่ 4 มีนาคม 255๙**

3.1 เรื่องจากกลุ่มงานยุทธศาสตร์การพัฒนาชุมชน

1) บันทึกผลการตรวจสุขภาพกองทุนแม่ของแผ่นดิน ปี 2548 - 2558 จากการตรวจสอบผลการบันทึกผลการตรวจสุขภาพ ซึ่งมีทั้งหมด 225 กองทุน ปรากฏว่าบันทึกครบถ้วนทุกกองทุน แต่ไม่สมบูรณ์ ขอให้อำเภอแจ้งเจ้าหน้าที่ที่เกี่ยวข้องตรวจสอบความถูกต้อง และปรับปรุงข้อมูลในระบบรายงาน Online ให้แล้วเสร็จภายในวันที่ 13 พฤษภาคม 2559

2) การดำเนินกิจกรรมตามยุทธศาสตร์กรมฯ ปี 2559 (สำหรับโครงการกองทุนแม่ของแผ่นดิน)

เมื่อดำเนินงานโครงการ/กิจกรรมและเบิกจ่ายเงินตามโครงการแล้วให้จัดส่งไฟล์ข้อมูลผลการดำเนินกิจกรรม ไฟล์สรุปบทเรียน และไฟล์ภาพกิจกรรมให้จังหวัด ภายในวันที่ 5 มกราคม 2559 ขอให้อำเภอกำชับให้เจ้าหน้าที่ผู้รับผิดชอบดำเนินการภายในเดือนพฤษภาคม 2559

มติที่ประชุม รับทราบและถือปฏิบัติ

3.1.1 สำนักงานป้องกันและปราบปรามยาเสพติด (สนง.ป.ป.ส.) สนับสนุนงบประมาณ จำนวน ๑๕๗,๕00 บาท เพื่อดำเนินกิจกรรมต่าง ๆ ตามที่จังหวัดเห็นควร ซึ่งจังหวัดกำหนดจัดกิจกรรมเดินรณรงค์ต่อต้านยาเสพติด โดยให้มีการนำเสนอผลการดำเนินงานของศูนย์เรียนรู้กองทุนแม่ของแผ่นดินระดับอำเภอ ดำเนินการในวันที่ 26 มิถุนายน 2559 ขอให้อำเภอแจ้งหมู่บ้านกองทุนแม่ฯเพื่อเตรียมความพร้อมในการเดินรณรงค์และการนำเสนอผลการดำเนินงาน เมื่อจังหวัดพิษณุโลกกำหนดรายละเอียด ขั้นตอนการดำเนินงานเสร็จเรียบร้อยแล้ว จะแจ้งให้ทราบโดยเร็ว

มติที่ประชุม รับทราบและถือปฏิบัติ

3.1.2 ขอข้อมูลแผนชุมชน

มหาวิทยาลัยนเรศวร ขอความอนุเคราะห์ข้อมูลแผนชุมชน (ฉบับล่าสุด) ของทุกหมู่บ้าน เพื่อใช้เป็นข้อมูลพื้นฐานในการคิดค้นงานวิจัยเพื่อการพัฒนาศักยภาพของชุมชน ขอให้จัดส่งแผนดังกล่าวเป็นเอกสาร หรือไฟล์เวิร์ด หรือไฟล์พีดีเอฟ ให้จังหวัดภายในเดือนพฤษภาคม 2559

มติที่ประชุม รับทราบและถือปฏิบัติ

3.2 เรื่องจากฝ่ายอำนวยการ

1) การเบิกจ่ายงบประมาณที่ได้รับการจัดสรรในไตรมาส ๓ – ๔ เพื่อทำให้การเบิกจ่ายงบประมาณเป็นไปตามเป้าหมายและระยะเวลาที่กำหนด จึงขอความร่วมมือให้เบิกจ่ายภายในระยะเวลาที่กำหนด หรือเบิกจ่ายก่อนกำหนด หากกิจกรรม/โครงการใดสามารถขอยืมเงินได้ตามระเบียบขอให้ขอยืมเงิน และการจัดซื้อวัสดุขอให้มีการจัดซื้อก่อนดำเนินการ

2) กรมการพัฒนาชุมชนจัดสรรงบประมาณค่าเบี้ยเลี้ยงเพิ่มให้กับ นักวิชาการพัฒนาชุมชน และพัฒนากร คนละ ๓ วัน/จำนวน ๗๒๐ บาทต่อเดือน จำนวน ๖ เดือน ตั้งแต่เดือนเมษายน – กันยายน ๒๕๕๙ ขอให้เบิกเป็นค่าเบี้ยเลี้ยงเท่านั้น โดยจัดทำรายงานการเดินทางไปราชการ อีก ๑ ฉบับ แยกจากการเบิกค่าใช้สอยในการเดินทางไปราชการ (ปกติ) ที่จัดสรรงบประมาณ

มติที่ประชุม รับทราบและถือปฏิบัติ

3.3 กลุ่มงานส่งเสริมการพัฒนาชุมชน

3.3.1การรายงานจัดเก็บรายได้จากการจำหน่ายผลิตภัณฑ์หนึ่งตำบล หนึ่งผลิตภัณฑ์ ปีงบประมาณ ๒๕๕9 ดังนี้

(1) ดำเนินการจัดเก็บยอดจำหน่ายผลิตภัณฑ์ OTOP (รด.1) และบันทึกพร้อมทั้งรับรองข้อมูลในศูนย์ข้อมูลกลาง ภายในวันที่ 28 ของเดือน

(2) จัดส่งข้อมูลผลการจำหน่ายผลิตภัณฑ์หนึ่งตำบล หนึ่งผลิตภัณฑ์ (รด.2) โดยผ่านการรับรองข้อมูลจากคณะอนุกรรมการหนึ่งตำบล หนึ่งผลิตภัณฑ์ (นตผ.อำเภอ) และให้พัฒนาการอำเภอลงนามรับรองข้อมูลในเอกสารพร้อมหนังสือนำส่ง ส่งจังหวัดทุกวันที่ 30 ของเดือน

(3) รายงานข้อมูลการจำหน่ายผลิตภัณฑ์หนึ่งตำบล หนึ่งผลิตภัณฑ์ OTOP ที่ส่งออกต่างประเทศ (ข้อมูลต้องสอดคล้องกับ รด.2) พร้อมหนังสือนำส่ง ส่งจังหวัดทุกวันที่ 30 ของเดือน

มติที่ประชุม รับทราบและถือปฏิบัติ

3.3.2 การทอดผ้าป่ากองทุนพัฒนาเด็กชนบทในพระราชูปถัมภ์ สมเด็จพระเทพรัตนราชสุดาฯ สยามบรมราชกุมารี ประจำปี ๒๕๕9

กระทรวงมหาดไทย มอบหมายให้จังหวัดดำเนินการทอดผ้าป่าสมทบกองทุนพัฒนาเด็กชนบทในพระราชูปถัมภ์ สมเด็จพระเทพรัตนราชสุดาฯ สยามบรมราชกุมารี เพื่อช่วยเหลือเด็กยากจนและ ขาดแคลนในชนบท ให้มีโอกาสได้รับการเลี้ยงดูอย่างถูกต้อง เหมาะสมกับวัยได้รับบริการตลอดจนสวัสดิการที่จำเป็นอย่างทั่วถึง จังหวัดพิษณุโลก จึงกำหนดการทอดผ้าป่าฯ ในวันพฤหัสบดี ที่ ๓๑ มีนาคม พ.ศ. ๒๕๕๙ ตั้งแต่เวลา 07.30 น. ณ ศาลาประชาคมจังหวัดพิษณุโลก ผลการทอดผ้าป่าฯเป็นเงินทั้งสิ้น 163,115.-บาท (หนึ่งแสนหกหมื่นสามพันหนึ่งร้อยสิบห้าบาทถ้วน) นำฝากบัญชีกรุงไทย

3.3.3 การควบรวมกองทุนพัฒนาบทบาทสตรี สิ่งที่ฝากให้อำเภอดำเนินการ ดังนี้

1. ประสาน คกส.ต.ที่ยังไม่ส่งสำเนาสมุดบัญชีเงินฝากธนาคารดำเนินการปรับสมุดและสำเนาส่งให้ สพจ.ภายในวันที่ 9 พฤษภาคม 2559

2. สนับสนุนให้ คกส.ต.โอนเงินทุกบาททุกสตางค์ ยกเว้นเงินเปิดบัญชี คืนเข้าบัญชี คกส.จ.ภายในวันที่ 9 พฤษภาคม 2559 (สกพส.แจ้งว่าถ้าไม่โอนต้องทำหนังสือแจ้งว่าเป็นเงินอะไร เพื่อตอบคำถาม สตง.)

3. แจ้งพัฒนากรเขียนเบี้ยเลี้ยงส่ง ภายในวันที่ 9 พฤษภาคม 2559

มติที่ประชุม รับทราบและถือปฏิบัติ

**ระเบียบวาระที่ ๔** **เรื่องสั่งการ/เรื่องเพื่อทราบ**

๔.1 เรื่องจากกลุ่มงานยุทธศาสตร์การพัฒนาชุมชน

๔.๑.1 โครงการรณรงค์ป้องกันและแก้ไขปัญหายาเสพติด TO BE NUMBEB ONE

นายชูชาติ กีฬาแปง ผู้ว่าราชการจังหวัดพิษณุโลกจังหวัดพิษณุโลก ประธานการประชุมขอความร่วมมือข้าราชการสวมเสื้อสีม่วงของสำนักงาน TO BE NUMBEB ONE จังหวัดพิษณุโลก ทุกวันพุธรายละเอียดตามใบสั่งซื้อที่แนบ ขอให้สำรวจความต้องแล้วจัดส่งใบสั่งซื้อให้จังหวัดภายในวันที่ 10 พฤษภาคม 2559

มติที่ประชุม รับทราบและถือปฏิบัติ

4.1.2 การดำเนินงานการพัฒนาเศรษฐกิจฐานรากและประชารัฐ

ตามที่มีคำสั่งแต่งตั้งคณะทำงานระดับจังหวัดไปแล้วนั้น เพื่อให้การขับเคลื่อนการดำเนินงานการพัฒนาเศรษฐกิจฐานรากและประชารัฐ จังหวัดพิษณุโลก ดำเนินการได้อย่างต่อเนื่อง เป็นไปด้วยความเรียบร้อย จึงขอให้อำเภอดำเนินการแต่งตั้งคณะทำงานสนับสนุนการขับเคลื่อนการดำเนินงานการพัฒนาเศรษฐกิจฐานรากและประชารัฐ อำเภอ และจัดส่งสำเนาคำสั่งฯให้จังหวัดภายในวันที่ ๑๓ พฤษภาคม ๒๕๕๙

มติที่ประชุม รับทราบและถือปฏิบัติ

4.1.3 โครงการเพิ่มความเข้มแข็งเศรษฐกิจฐานรากตามแนวประชารัฐ สทบ.ภาค แจ้งให้ทุกอำเภอแจ้งทุกกองทุน ที่เป็นนิติบุคคล ประชุมสมาชิกและมีมติจะเข้าโครงการ มีการบันทึกการประชุมชัดเจน เขียนโครงการเสนอต่อธนาคารที่เกี่ยวข้อง จังหวัดตั้งคณะทำงานระดับจังหวัด และมีการเสนอโครงการ 113 โครงการ ส่งกลับ 13 กองทุน ส่วน 100 กองทุน ผ่านการพิจารณา 81 กองทุน ส่งกลับไปแก้ไข 19 กองทุน ข้อมูล สทบ.ภาค จะแจ้งเป็นเอกสารให้อำเภอทราบอีกครั้ง

มติที่ประชุม รับทราบและถือปฏิบัติ

๔.2 เรื่องจากกลุ่มงานสารสนเทศการพัฒนาชุมชน

๔.๒.๑ การจัดการสารสนเทศเพื่อการพัฒนาคุณภาพชีวิตระดับจังหวัด (IQL Reward

: Information Quality of Life Reward)

จากผลการวิเคราะห์ข้อมูลปัญหาคุณภาพชีวิตจากข้อมูล จปฐ. ปี 2559 และข้อมูล กชช.2 ค ปี 2558 สรุปได้ ดังนี้

|  |  |  |  |
| --- | --- | --- | --- |
| ที่ | ปัญหาคุณภาพชีวิต | จำนวนหมู่บ้าน | ร้อยละ |
| ๑ | การพัฒนาอาชีพ | ๔๕๕ | ๔๕.๙๑ |
| ๒ | การแก้ปัญหาความยากจน | ๑๙๗ | ๑๙.๘๘ |
| ๓ | การบริหารจัดการความเสี่ยงชุมชน | ๑๖๖ | ๑๖.๗๕ |
| ๔ | การบริหารจัดการชุมชน | ๑๑๗ | ๑๑.๘๑ |
| ๕ | การจัดการทุนชุมชน | ๕๖ | ๕.๖๕ |
|  | รวมทั้งสิ้น | ๙๙๑ | ๑๐๐.๐๐ |

จังหวัดพิษณุโลก จึงได้จัดทำโครงการ “ บูรณาการพัฒนาอาชีพสู่ชุมชนเข้มแข็ง”ในพื้นที่เป้าหมาย 365 หมู่บ้าน ตามโครงการพัฒนาตามปรัชญาของเศรษฐกิจพอเพียงในภาคเกษตรและชนบท ตามยุทธศาสตร์ที่ 1 (ได้รับงบฯ จากส่วนกลาง 354 หมู่บ้าน และจังหวัดขยายผลอีก 11 หมู่บ้าน)โดยให้หมู่บ้านเป้าหมายนำปัญหาจากเวที 1 มาวิเคราะห์และปรับแผนชุมชนในเวที 2 เสร็จแล้วให้จัดทำโครงการเสนอของบประมาณต่อไป

สำหรับการปักหมุดตำแหน่งที่ตั้งหมู่บ้านให้ครบทุกหมู่บ้านในแผนที่ Google Map ขณะนี้ อำเภอนครไทย จำนวน 132 หมู่บ้านยังดำเนินการไม่แล้วเสร็จ จึงขอให้รีบดำเนินการแชร์ลิงค์แผนที่หรือส่งไฟล์แผนที่ให้จังหวัด ภายในวันที่ 10 พฤษภาคม 2559 เป็นอย่างช้า

มติที่ประชุม รับทราบและถือปฏิบัติ

๔.3 เรื่องจากกลุ่มงานส่งเสริมการพัฒนาชุมชน

4.3.1เรื่องการคัดสรรสุดยอดหนึ่งตำบล หนึ่งผลิตภัณฑ์ไทย ปี พ.ศ.2559 (OTOP Product Champion : OPC)

การดำเนินงานโครงการคัดสรรสุดยอดหนึ่งตำบล หนึ่งผลิตภัณฑ์ไทย ปี พ.ศ.2559 (OTOP Product Champion : OPC) เป็นโครงการตามนโยบายการดำเนินงานโครงการหนึ่งตำบล หนึ่งผลิตภัณฑ์ เพื่อจัดทำฐานข้อมูลผู้ผลิต ผู้ประกอบการ OTOP และการจัดระดับการพัฒนาผลิตภัณฑ์ (1-5 ดาว) ที่จะนำไปสู่การพัฒนาผลิตภัณฑ์ นำไปใช้ประโยชน์ในการกำหนดแผนการส่งเสริมและพัฒนาได้อย่างเหมาะสม ซึ่งดำเนินการคัดสรรฯ ทุก ๒ ปี โดยในปี พ.ศ.๒๕๕๙ คณะกรรมการอำนวยการหนึ่งตำบล หนึ่งผลิตภัณฑ์แห่งชาติ มีมติการประชุมคณะกรรมการอำนวยการหนึ่งตำบล หนึ่งผลิตภัณฑ์แห่งชาติ ครั้งที่ ๒/๒๕๕๘ เมื่อวันที่ ๘ ตุลาคม ๒๕๕๘ เห็นชอบให้กระทรวงมหาดไทย โดยกรมการพัฒนาชุมชนดำเนินโครงการคัดสรรสุดยอดหนึ่งตำบล หนึ่งผลิตภัณฑ์ไทย ปี พ.ศ.2559

1. จังหวัดรับสมัครผลิตภัณฑ์เข้าคัดสรรฯ ที่สำนักงานพัฒนาชุมชนจังหวัดพิษณุโลก ดังนี้

|  |  |  |
| --- | --- | --- |
| วัน เดือน ปี | ประเภท | หมายเหตุ |
| ๔ พฤษภาคม ๒๕๕๙ | เครื่องดื่ม, ผ้า เครื่องแต่งกาย และสมุนไพรที่ไม่ใช่อาหาร |  |
| ๙ พฤษภาคม ๒๕๕๙ | ของใช้ ของตกแต่ง ของที่ระลึก |  |
| ๑๐ พฤษภาคม ๒๕๕๙ | อาหาร |  |

2. จังหวัดดำเนินการให้คณะทำงานพิจารณาตรวจสอบและกลั่นกรองผลิตภัณฑ์ ในวันที่ 12 - 13 พฤษภาคม 2559 ณ โรงแรมหรรษนันท์

อำเภอเมืองพิษณุโลก จังหวัดพิษณุโลก

เพื่อให้การคัดสรรสุดยอดหนึ่งตำบล หนึ่งผลิตภัณฑ์ไทย ปี พ.ศ.2559 (OTOP Product Champion : OPC) ประสบผลสำเร็จ จึงขอความร่วมมืออำเภอดำเนินการ ดังนี้

๑. ประชาสัมพันธ์ เชิญชวนผู้ประกอบการ OTOP เข้าสมัครคัดสรรฯ

๒. แจ้งผู้ประกอบการ OTOP ที่มีความประสงค์สมัครคัดสรรฯ มาสมัครคัดสรรฯ ณ สำนักงานพัฒนาชุมชนจังหวัด ตามกำหนด

๓. อนุญาตให้เจ้าหน้าที่ผู้รับผิดชอบงาน OTOP มาปฏิบัติหน้าที่ในการคัดสรรฯ ในวันที่ ๑๒ – ๑๓

พฤษภาคม ๒๕๕๙ ณ โรงแรมหรรษนันท์ อำเภอเมืองพิษณุโลก จังหวัดพิษณุโลก

มติที่ประชุม รับทราบและถือปฏิบัติ

4.3.2 การดำเนินโครงการส่งเสริมการขับเคลื่อนการพัฒนาตามหลักปรัชญาของเศรษฐกิจพอเพียงในภาคการเกษตรและชนบท

1. กิจกรรมการให้การศึกษาชุมชนเวทีประชาคมปรับแผนชุมชน เวที 2 เนื่องจากแผนปฏิบัติการฯ กำหนดดำเนินการเวที 2 ภายในวันที่ 30 เมษายน 2559 แต่เนื่องจากในขณะนี้ ( 2 พ.ค.2559 ) มีหมู่บ้านที่ดำเนินการ เวที 2 เสร็จแล้ว จำนวน 48 หมู่บ้าน คิดเป็นจำนวน 13.15 .% ของหมู่บ้านทั้งหมด จึงขอความกรุณาท่านได้แจ้งแผนการจัดเวที 2 ที่ยังไม่แล้วเสร็จให้จังหวัดทราบด้วย

มติที่ประชุม รับทราบและถือปฏิบัติ

2. การเสนอโครงการเพื่อขอรับการสนับสนุนงบประมาณฯ จาก สปน. ด้วยจังหวัดกำหนดให้มีการประชุมเพื่อพิจารณากลั่นกรองโครงการ จำนวน 3 ครั้ง ในเดือน พฤษภาคม – มิถุนายน 2559 โดยครั้งแรกกำหนดประชุม ในปลายเดือนพฤษภาคม 2559 จึงขอให้ท่านรวบรวมโครงการที่จะเสนอขอรับการสนับสนุนงบประมาณฯในรอบแรก ส่งจังหวัดภายในวันที่ 19 พฤษภาคม 2559 และรายงานความก้าวหน้า/ปัญหาอุปสรรค การจัดทำโครงการของหมู่บ้านเป้าหมายด้วย

มติที่ประชุม รับทราบและถือปฏิบัติ

4.3.3 การดำเนินโครงการชุมชนเกื้อกูล เพิ่มพูนน้ำใจ สร้างวิถีไทยสามัคคี

ด้วยโครงการฯได้กำหนดให้มีการคัดเลือกหมู่บ้านเป้าหมายอย่างน้อยอำเภอละ 1 หมู่บ้านและ อปท. ทุกแห่งดำเนินกิจกรรม อย่างน้อย 2 กิจกรรม โดยกำหนดให้พัฒนาชุมชนรายงานผลการดำเนินงานภายในวันที่ 15 ของทุกเดือนทางระบบ รง. และจังหวัดแจ้งให้อำเภอจัดทำแผนการขับเคลื่อนโครงการฯในหมู่บ้านเป้าหมายส่งจังหวัด ภายในวันที่ 5 เมษายน 2559

เนื่องจากโครงการดังกล่าว เป็นนโยบายกระทรวงฯ จึงมีการติดตามผลความก้าวหน้าอย่างใกล้ชิดและต่อเนื่องรวมทั้งการติดตามลงพื้นที่จากผู้ตรวจกระทรวงฯ ด้วย จึงขอให้อำเภอได้สนับสนุนการดำเนินโครงการดังกล่าวเป็นกรณีพิเศษด้วย พร้อมจัดส่งแผนการขับเคลื่อน ฯ รวมทั้งรายงานผลการดำเนินงานทาง ระบบ รง. ด้วย

มติที่ประชุม รับทราบและถือปฏิบัติ

4.3.4 โครงการคัดสรรหมู่บ้านเศรษฐกิจพอเพียง “อยู่เย็น เป็นสุข” และกิจกรรมพัฒนาชุมชนดีเด่นประจำปี 2559

|  |  |  |  |
| --- | --- | --- | --- |
| ที่ | อำเภอ | หมู่บ้านเป้าหมาย | วันดำเนินการ |
| 1 | เมือง | ม.6 ต.มะขามสูง | 24 พ.ค.2559 |
| 2 | นครไทย | ม.2 ต.นาบัว | 7 มิ.ย. 2559 |
| 3 | ชาติตระการ | ม.9 ต.ป่าแดง | 25 พ.ค.2559 |
| 4 | บางระกำ | ม.13 บางระกำ | 26 พ.ค.2559 |
| 5 | บางกระทุ่ม | ม.1 ต.ท่าตาล | 30 พ.ค.2559 |
| 6 | พรหมพิราม | ม.7 ต.พรหมพิราม | 10 มิ.ย.2559 |
| 7 | วัดโบสถ์ | ม.4 ต.บ้านยาง | 9 มิ.ย.2559 |
| 8 | วังทอง | ม.3 ต.ดินทอง | 31 พ.ค.2559 |
| 9 | เนินมะปราง | ม.11 ต.บ้านน้อยซุ้มขี้เหล็ก | 8 มิ.ย.2559 |

มติที่ประชุม รับทราบและถือปฏิบัติ

4.3.5 กองทุนพัฒนาบทบาทสตรี

การดำเนินงานกองทุนพัฒนาบทบาทสตรี

1. การควบรวมกองทุนพัฒนาบทบาทสตรีจังหวัดพิษณุโลก คณะกรรมการกองทุนพัฒนาบทบาทสตรีจังหวัดพิษณุโลกได้โอนเงินจากบัญชี คกส.ต. เข้าบัญชี สพจ. ณ วันที่ 29 เมษายน 2559 และมอบหมายงานในหน้าที่ให้สำนักงานพัฒนาชุมชนจังหวัดพิษณุโลก เมื่อวันที่ 2 พฤษภาคม 2559 โดยมีภาระผูกพันการติดตามการชำระหนี้ของสมาชิก ฯ จำนวน 162 โครงการ ไม่มีสัญญากู้เงิน จำนวน 36 โครงการ (ตามเอกสารแนบ) ขอให้อำเภอตรวจสอบอีกครั้ง

2. การเปิดบัญชีเพื่อรองรับการชำระหนี้ของสมาชิกฯ สพจ.พิษณุโลกได้เปิดบัญชีเพื่อรองรับการชำระหนี้ของสมาชิกด้วยแบบฟอร์มการชำระเงิน (Bill Payment) จำนวน 3 ธนาคารในระบบบัญชีคู่ (ออมทรัพย์และกระแสรายวัน) โดยอำเภอนครไทย เลือก ธนาคารออมสิน และ ธกส.

มติที่ประชุม รับทราบและถือปฏิบัติ

๔.๔ เรื่องจากฝ่ายอำนวยการ

๔.๔.๑ซักซ้อมแนวทางปฏิบัติในการบังคับคดี และสืบหาหลักทรัพย์หรือทรัพย์สินของ

ลูกหนี้ตามคำพิพากษา

เพื่อเป็นการป้องกันมิให้เจ้าหน้าที่ผู้เกี่ยวข้องต้องรับผิดในผลแห่งการละเมิด เนื่องจากมิได้ปฏิบัติตามแนวทางดังกล่าว จึงขอให้กลุ่มงาน/ฝ่าย/อำเภอดำเนินการ ดังนี้

1. ซักซ้อมแนวทางปฏิบัติในการบังคับคดี และสืบหาหลักทรัพย์หรือทรัพย์สินของ

ลูกหนี้ตามคำพิพากษา แก่เจ้าหน้าที่พัฒนาชุมชนให้ทราบทุกคน

1. กรณีมีการดำเนินคดีการทุจริตเกี่ยวกับเงินกองทุนในความรับผิดชอบของกรมการพัฒนา

ชุมชน ในพื้นที่รับผิดชอบ ขอให้รายงานผลการดำเนินงาน พร้อมเอกสารหลักฐานให้จังหวัด เพื่อพิจารณาดำเนินการต่อไป

1. ติดตาม กำกับ ดูแล กองทุนชุมชนในความรับผิดชอบอย่างใกล้ชิด และต่อเนื่อง เพื่อ

ป้องกันการเกิดการทุจริต และความเสียหายต่อกองทุนฯ หากเกิดสถานการณ์ได้แก้ไขปัญหาจนถึงที่สุดแล้ว จะต้องดำเนินการทางคดี ขอให้จัดทำรายงานแจ้งจังหวัดเพื่อดำเนินการต่อไป ในการดำเนินการติดตาม

สนับสนุนกองทุนทั้งที่มีปัญหา/ไม่มีปัญหา ขอให้มีบันทึกรายงานผลการไปติดตามดังกล่าวด้วย เพื่อเป็นหลักฐานแสดงถึงว่าได้มีความพยายามปฏิบัติหน้าที่ถึงที่สุดแล้ว

1. เมื่อมีการเปลี่ยนแปลงผู้รับผิดชอบงาน ขอให้มีการส่งมอบงาน และเอกสารที่เกี่ยวข้อง

มติที่ประชุม รับทราบและถือปฏิบัติ

**ระเบียบวาระที่ 5 เรื่องอื่นๆ**

5.1.ประชาสัมพันธ์โครงการ กบข.สมาชิกสัมพันธ์สัญจรประจำปี ๒๕๕๙

ด้วยกองทุนบำเหน็จบำนาญข้าราชการ (กบข.) มีกำหนดการจัดกิจกรรม สมาชิกสัมพันธ์สัญจรประจำปี ๒๕๕๙ ณ จังหวัดพิษณุโลก ในระหว่างวันที่ ๑๘ – ๑๙ พฤษภาคม ๒๕๕๙ ตั้งแต่เวลา ๐๘.๓๐ – ๑๖.๐๐ น. ณ โรงแรมอมรินทร์ลากูน จังหวัดพิษณุโลก โดยมีวัตถุประสงค์เพื่อให้สมาชิกได้รับข้อมูลเกี่ยวกับ กบข. รวมถึงสิทธิประโยชน์และบริการต่างๆ อีกทั้งยังมีบริการเช็คยอดเงินปัจจุบัน บริการคำนวณความเพียงพอของเงินใช้หลังเกษียณ และพร้อมให้คำแนะนำในเรื่องบริการออมเพิ่ม เปลี่ยนแผน และออมต่อ ที่จะเป็นประโยชน์แก่สมาชิก กบข. อีกทั้งยังมีกิจกรรมอบรมฝึกอบรม (ชา/กาแฟสด และเบเกอรี่) หลักสูตรละ ๑๙๙ บาท/รอบ เปิดรับหลักสูตรละ ๒๐ คน/รอบ และบูธสวัสดิการไว้ให้บริการมากมาย

ในการนี้ จึงขอความร่วมมือกลุ่มงาน/ฝ่าย/อำเภอ แจ้งสมาชิก กบข.ที่สนใจเข้าร่วมกิจกรรม กรอกใบสมัครส่งให้ฝ่ายอำนวยการ ภายในวันที่ ๑๐ พฤษภาคม ๒๕๕๙

มติที่ประชุม รับทราบ

* 1. การใช้สิทธิลงคะแนนออกเสียงประชามตินอกเขตจังหวัด

สำนักงาน กกต.จังหวัดพิษณุโลก ขอให้ประชาสัมพันธ์การใช้สิทธิลงคะแนนออกเสียง

ประชามตินอกเขตจังหวัด รายละเอียด ดังนี้

- ยื่นคำขอต่อนายทะเบียนอำเภอ/นายทะเบียนท้องถิ่น ตั้งแต่วันที่ 1 พฤษภาคม 2559 ถึงวันที่ 7 กรกฎาคม 2559 ในวันและเวลาราชการ

- ยื่นคำขอทางไปรษณีย์ ตั้งแต่วันที่ 1 พฤษภาคม 2559 ถึงวันที่ 30 มิถุนายน 2559 โดยถือวันประทับตราไปรษณีย์เป็นสำคัญ

- ยื่นคำขอทางอินเทอร์เน็ต ตั้งแต่วันที่ 1 พฤษภาคม 2559 ถึงวันที่ 30 มิถุนายน 2559 ตลอด 24 ชั่วโมง โดยระบบจะปิดอัตโนมัติ ในวันที่ 30 มิถุนายน 2559 เวลา 24.00 น.

กำหนดที่ออกเสียงนอกเขตจังหวัด คือ หอประชุมศรีวชิรโชติ มหาวิทยาลัยราชภัฎพิบูลสงคราม (ส่วนทะเลแก้ว) อำเภอเมือง จังหวัดพิษณุโลก

มติที่ประชุม รับทราบ

5.2 การจัดการออกเสียงประชามติสำหรับคนพิการหรือทุพพลภาพ หรือผู้สูงอายุ (กรณีการลงทะเบียนเป็นคณะบุคคล) รายละเอียดดังนี้

- ลงทะเบียน วันที่ 1 พฤษภาคม 2559 ถึงวันที่ 7 มิถุนายน 2559 ตั้งแต่เวลา 08.30 – 16.30 น. (เว้นวันหยุดราชการ)

- ยื่นคำขอลงทะเบียน ตามแบบ อ.ส.16/พก หรือทำเป็นหนังสือซึ่งอย่างน้อยต้องระบุรายการชื่อตัว – ชื่อสกุล เลขประจำตัวประชาชน ที่อยู่ตามหลักฐานทะเบียนบ้านพร้อมสำเนาบัตรประจำตัวประชาชนของผู้ลงทะเบียน ณ สำนักงานคณะกรรมการการเลือกตั้งประจำจังหวัดพิษณุโลก

มติที่ประชุม รับทราบ

5.3 ประกาศสำนักงานคณะกรรมการการเลือกตั้งประจำจังหวัดพิษณุโลก ลงวันที่ 2 พฤษภาคม 2559 ขอให้ประชาชนมีส่วนร่วมในการตรวจสอบคุณสมบัติ ลักษณะต้องห้าม และประวัติพฤติการณ์ของผู้สมัคร โดยแจ้งข้อมูลพร้อมหลักฐาน (ถ้ามี) ให้สำนักงานคณะกรรมการการเลือกตั้งประจำจังหวัดพิษณุโลก ทางไปรษณีย์หรือโทรสาร หมายเลข 0-5533-4239 ภายในสิบวันนับแต่วันประกาศ

มติที่ประชุม รับทราบ

5.4 แผนการประชาสัมพันธ์โครงการสร้างภาพลักษณ์ฯ สำนักงานพัฒนาชุมชนจังหวัดพิษณุโลก ประจำเดือนพฤษภาคม 2559

วันที่ 1 มิถุนายน 2559 รายการวิทยุ อสมท.106.25 Mhz (13.00-14.00) สำนักงานพัฒนาชุมชนอำเภอนครไทย เรื่องเครือข่ายกองทุนหมู่บ้านฯ

มติที่ประชุม รับทราบ

ปิดประชุม เวลา 12.30 น.

(ลงชื่อ) ชญาน์วัต ผิวผ่อง ผู้จดบันทึกการประชุม

(นายชญาน์วัต ผิวผ่อง)

(ลงชื่อ) จ.ส.ต. อนันท์ สามภักดี ผู้ตรวจบันทึกการประชุม

(อนันท์ สามภักดี)

|  |  |  |  |
| --- | --- | --- | --- |
|  |  |  |  |
|  |  |  |  |